Лычакіў

Лычакіў () — гістарычная мясцовасць Львова, якая стала асновай Лычакіўскага раёна. Абмежаваная паркам «Знэсіння», вуліцамі І. Франка і К. Лявіцкага, Лычакіўскімі могілкамі.

 Гісторыя 
Першапачатковы Лычакіў — тыповае прыгараднае сяло, якое, не маючы афіцыйнага статусу прадмесця, спраўна выконвала яго функцыі. Першыя дамы былі закладзеныя тут у XV ст. Доўгі час парафіяльнаю тут была Царква Узвіжання святога Крыжа да яе разборкі ў 1786 г. па загадзе аўстрыйскага імператара Іосіфа ІІ.

У XVIII ст. тут быў створаны маёнтак Лютцэнгоф, вакол якога існавала сяло. Яго жыхары займаліся агародніцтвам, млынарствам (малолі збожжа на крупы і муку) і пекарствам (адсюль назвы вуліц Пякарскай, Мучной, Крупярскай), мужчыны былі рамізнікамі, а лычакавянкі наймаліся ў львоўскія дамы на хатнія работы. Пасля на ўскраіне Лычаківа пабудавалі Лычакіўскія могілкі, дзе хавалі заможных львавян.

У XIX ст. Лычакіў стаў львоўскім прадмесцем, што не перашкодзіла яго жыхарам называць далей сябе лычакавянамі. На Лычакіў улетку 1907 г. пусцілі электрычны трамвай. Але з-за таго, што жыхары прадмесця былі рамізнікамі, лычакіўскія жанчыны закідалі першы вагон і яго кіроўцу памідорамі і тухлымі яйкамі.

 Сацыяльныя аб’екты 
 Адміністрацыя Лычакіўскага раёна Львова
 інфекцыйная клінічная бальніца
 Абласная клінічная бальніца
 Абласная бальніца аднаўляльнага лячэння
 Абласны дыягнастычны цэнтр
 Раддом № 1
 Акруговы ваенны шпіталь
 Акруговы шпіталь пагранічных войскаў
 Абласны кардыялагічны дыспансер

 Гістарычныя і культавыя аб’екты 
 Лычакіўскія могілкі
 Манастыр Кангрэгацыі Сясцёр Найсвяцейшай Сям’і
 Касцёл св. Антонія РКЦ
 Царква Пятра і Паўла ПЦУ
 Царква св. Георгія УПЦ МП
 Царква св. Іаана Залатавуста (былы касцёл і манастыр францысканак) ПЦУ
 Царква Пакрова Прасвятой Багародзіцы (былы касцёл Маці Божай Вастрабрамскай) УГКЦ
 Малітоўны дом хрысціян веры евангельскай (былы францысканскі касцёл і манастыр)

Катэгорыя:Геаграфія Львова